stanford-oval/wikipedia huggingface dataset:
עקרבישאים
חיזור ורבייה

הזדווגות העקרבישים דומה לזו של עכבישים ועקרבים: כאשר זכר ונקבה נפגשים הם בוחנים זה את זה עם רגלי המחוש, ולאחר מכן הזכר מסתובב ומפריש נרתיק זרע (ספרמטופור) שנצמד לאדמה.
לאחר מכן הזכר מסתובב, פוער בעזרת הקליצרות שלו פתח בנרתיק הזרע ואז מוביל את הנקבה עם רגלי המחוש אל הנרתיק והיא מכניסה את הזרע לגופה.
העקרבישות מטילות את ביציהן לכיס צמוד לגחונן. לאחר כחודשיים-שלושה בוקעים כ-20–40 צאצאים, ועולים על גב האם. בשלב זה הם עדיין לא מסוגלים לאכול, ורק לאחר ההתנשלות הם עוזבים את האם ומתפזרים ומתחילים באורח חיים עצמאי.
עקרבישות יכולות להטיל פעמיים בשנה ולעיתים נדירות אפילו שלוש.
התנשלות

כמו העקרבים והעכבישים, העקרבישים נולדים עם שכבת עור לבנבנה עבה. תוך כשבוע-שבועיים העקרבישים הצעירים מתנשלים. עקרביש מתנשל בבין שש לשמונה פעמים בשנה עד לבגרותו ופעם-פעמיים בשנה בבגרותו.
בזמן ההתנשלות נזהר העקרביש מאוד בהוצאת רגלי המחוש כי הן מתנתקות בקלות. מוכרת אצלם תופעת ניתוק הרגליים (אוטוטומיה) והתחדשותן (רגנרציה).
עקרבישים חיים שנים אחדות בשבי אך מינים מסוימים יכולים לחיות למעלה משבע שנים (לדוגמה הטנזני הענק).
הערות שוליים

↑  עַקְרָבִישָׁאִים במילון בעלי חיים: עכבישנים (תשע"ט), 2019, באתר האקדמיה ללשון העברית
1 2 3  Ben Koren, עקרביש באתר סנייקס, באתר סנייקס - קהילת מגדלי חיות אקזוטיות + חיות בית | חיות מחמד
| --- | --- |
בקרת זהויות :  NLI: 987007541921405171
פו קווק

| --- | --- |

 נתונים גאוגרפיים
 מיקום:  מפרץ תאילנד 
 קואורדינטות:  10°13′44″N 103°57′26″E﻿ / ﻿10.228888888889°N 103.95722222222°E﻿ / 10.228888888889; 103.95722222222
 שטח:  589.27 קילומטר רבוע
 אורך:  48 קילומטר
 רוחב:  28 קילומטר
 נתונים מדיניים
 מדינה:  וייטנאם 
 אוכלוסייה:  179,480 (2020)
 עיר ראשית:  Dương Đông 
 he
 
פוּ קווֹק (בווייטנאמית: Phú Quốc) הוא האי הגדול ביותר של וייטנאם הנמצא במפרץ תאילנד. האי שייך למחוז קיינג יאנג (אנ').
הענפים העיקריים באי הם דיג, חקלאות ותיירות. פו קווק זוכה לצמיחה כלכלית מהירה הודות לתנופת התיירות הנוכחית בו. מבוצעים בו פרויקטים רבים של תשתיות, כולל בנייה רבה של מלונות ואתרי נופש ברמה גבוהה.
על שטח האי נמצא נמל התעופה הבין-לאומי פו קווק (אנ') המחבר את האי לשאר וייטנאם ולמדינות נוספות.
מאז מרץ 2014, וייטנאם מאפשרת לכל התיירים הזרים לבקר באי פו קווק ללא ויזה לתקופה של עד 30 יום.
בין השנים 1949 ל-1975, שימש האי גם כבית כלא צבאי עבור פעילי וייט מין ושבויי המלחמה של וייטקונג וצבא צפון וייטנאם (אנ').
אקלים

| אקלים בפו קווק> חודש.שיא טמפרטורה מרבית (C°).טמפרטורה יומית מרבית ממוצעת (C°).טמפרטורה יומית מזערית ממוצעת (C°).שיא טמפרטורה מזערית (C°).משקעים ממוצעים (מ"מ) | אקלים בפו קווק> ינואר.35.1.30.6.23.0.16.0.4.6 | אקלים בפו קווק> פברואר.35.3.31.1.23.7.16.0.3.7 | אקלים בפו קווק> מרץ.38.1.32.1.24.9.18.5.6.6 | אקלים בפו קווק> אפריל.37.5.32.5.25.6.21.0.11.7 | אקלים בפו קווק> מאי.37.0.31.6.25.8.22.1.19.0 | אקלים בפו קווק> יוני.34.0.30.4.25.6.21.2.21.0 | אקלים בפו קווק> יולי.33.4.29.8.25.2.21.7.22.5 | אקלים בפו קווק> אוגוסט.33.4.29.6.25.2.21.6.23.6 | אקלים בפו קווק> ספטמבר.33.3.29.5.25.0.22.0.22.8 | אקלים בפו קווק> אוקטובר.34.5.30.2.24.5.20.8.21.5 | אקלים בפו קווק> נובמבר.33.2.30.7.24.4.16.0.13.8 | אקלים בפו קווק> דצמבר.34.6.30.3.23.4.17.1.6.2 | אקלים בפו קווק> שנה.38.1.30.7.24.7.16.0.177.1 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: מכון וייטנאם למדע וטכנולוגיה לבנייה
הערות שוליים

↑  תתחילו לשנן: זה האי שהולך לכבוש את העולם, באתר ‏מאקו‏, 21 ביולי 2024
↑  "Vietnam Building Code Natural Physical & Climatic Data for Construction" (PDF) (בוייטנאמית). Vietnam Institute for Building Science and Technology. אורכב מ-המקור (PDF) ב-22 ביולי 2018. נבדק ב-22 ביולי 2018. {{cite web}}:  (עזרה)
ערך זה הוא קצרמרבנושא איים ובנושא וייטנאם. אתם מוזמנים לתרום לוויקיפדיה ו.
| --- | --- |
בקרת זהויות :  NLI: 987007532396705171  PLWABN: 9810636871805606  NARA: 10036840  VIAF: 315137446   WorldCat (עם VIAF): 315137446
פוג'יווארה נו נובויורי

פוג'יווארה נו נוֹבּוּיוֹרי (Fujiwara no Nobuyori 藤原信頼‏; -1160) היה אחד מבני הברית הקרובים ביותר של מינאמוטו נו יושיטומו במרד הייג'י בשנת 1160. כבן לבית פוג'יווארה, נובויורי עשוי היה להיות עוצר, והוא חיפש עוצמה פוליטית, אותה מצא לתקופה קצרה במהלך המרד.
לקראת סוף שנות ה-50 של המאה ה-12 החלו להתעורר בבירה קיוטו עימותים בין השבטים הלוחמים, שבט מינאמוטו ושבט טאירה. מינאמוטו נו יושיטומו, ראש שבט מינאמוטו, מחה על כך שעל אף ההקרבה שהקריב שבט מינאמוטו במרד הוגן, חצר הקיסר העדיפה את שבט טאירה.
כאשר עזב טאירה נו קיומורי, ראש שבט טאירה, את הבירה בשנת 1159 למטרות עלייה לרגל, ניצלו זאת אויביו מינאמוטו נו יושיטומו ונובויורי ותקפו את ארמון סנג'ו, חטפו את הקיסר לשעבר גו-שירקאווה, הרגו את רוב פמלייתו והציתו את הארמון. הם הביאו אותו לארמון הגדול, שם היה מוחזק גם הקיסר המכהן ניג'ו כבן ערובה. בנוסף, הם גם הרגו את היועץ הבכיר של הקיסר, פוג'יווארה נו מיצ'ינורי וכל בני ביתו. לאחר מכן, נובויורי אילץ את הקיסר ניג'ו למנותו למזכיר הקיסרי. על אף שהיו לו מתנגדים בחצר הקיסרית שניסו לעודד את הקיסר להתנגד ולברוח, תוכניתו של נובויורי הצליחה.
ההצלחה לא החזיקה מעמד זמן רב מפני שקיומורי שב לבירה זמן קצר לאחר מכן. צבא מינאמוטו לא היה ערוך דיו על מנת להגן מפני התקפה של צבא טאירה, ועל כן שוחררו הקיסר והקיסר-לשעבר, צבא מינאמוטו הובס, ונובויורי, יחד עם בן בריתו יושיטומו, נהרגו.
ראו גם

בית פוג'יווארה
מרד הייג'י
תקופת הייאן
לקריאה נוספת

Sansom, George (1958). 'A History of Japan to 1334'. Stanford, California: Stanford University Press.
תקלה היימנות השני, קיסר אתיופיה

תקלה היימנות השני (געז: ተክለ ሃይማኖት, עברית: צמח האמונה) הוכתר בשם "אדמס סגד השלישי" (געז: አድማስ ሰገድ, עברית: לו האופק סוגד) היה קיסר אתיופיה מ-18 באוקטובר 1769 ועד יוני 1770, ובין 23 בדצמבר 1770 - 13 באפריל 1777. תקלה היימנות היה בנו של הקיסר הקודם יוהנס השני מאשתו וויזרו סנצ'אויר, נולד בבית הכלא הקיסרי שבהר וואחני.
תקלה היימנות הוכתר לקיסר בגיל 15 לאחר שאביו הורעל על ידי ראס מיכאל סהול. תקלה איבד את הכתר למשך כחצי שנה כאשר מספר מצביאים מקומיים שהתנגדו לראס סהול הכתירו את סוסוניוס השני לקיסר, המרד דוכא על ידי ראס סהול ושלטונו של תקלה הוחזר ב-23 בדצמבר אותה השנה.
לאחר שדוכא המרד נכנס ראס סהול עם חייליו לגונדר ואסר כל מי שהתנגד לו, ביניהם גם ראש הכנסייה האורתודוקסית האתיופית האבונא סאלמה השלישי ולאחר משפט ראווה לכל המורדים הוצאו כולם להורג. החוקר הסקוטי ג'יימס ברוס כותב:
חמשים ושבעה אנשים הוצאו להורג בפומבי על ידי התליין במשך מספר ימים בנוסף לכך הרבה אנשים נעלמו, נרצחו באופן מסתורי או נכלאו במקום שלא ידוע היכן הוא. הגופות של אלו שהוצאו להורג בותרו לחתיכות ופזרו ברחובות העיר. הכלבים האיישים שלי היו מבאים אלי מדי פעם חלקים של אותם אנשים.
ב-1771 הפסיד ראס סהול בשלושת הקרבות בסרבקוסה, קרב שהתרחש במאי אותה שנה ליד העיר טאדה ליריביו. כוחותיו של סהול נסוגו באותו הקרב לגונדר וסהול נכנע לוונד באוווסאן ב-4 ביוני 1771 שכלא אותו למשך שנה ולאחר מכן שחרר אותו לביתו ומינה אותו למושל מחוז תיגראי. בעקבות הדחתו של סהול הפך ראס גאשו לשליט החזק ביותר באימפריה. הקיסר תקלה שנכלא יחד עם ראס סהול בדאגולה וונד באוווסאן דרש ממנו להתפטר וב-13 באפריל 1777 הוא[דרושה הבהרה] ויתר על הכתר.
למרות כל הסכסוכים והמאבקים פרחו האמנות והתרבות בגונדר בתקופת היימנות. ההיסטוריון ריצ'רד פאנקהארסט זוקף לזכות היימנות את בנייתן של שבע כנסיות שהחשובה ביניהן הייתה ביתא מריאם שנבנתה ב-1775. המבנים האחרים שבנה היו: קדוס קירקוס ("הקדוש קיריאקוס"), קדוס פטרוס ווא פאולוס ("הקדושים פטרוס ופאולוס"), פארטה לידאטה ("לידת מרי") בפרטה, יוהנס וולדה נגודגווד ("הקדוש ג'ון האוונגליסט"), אבגאלה תקלה היימנות ("תקלה היימנות הקדוש") ודברה טיבב ("הר הידע").
הערות שוליים

↑  Weld Blundell, H. (1922). The Royal chronicle of Abyssinia, 1769-1840. Cambridge: University Press.
↑  Pankhurst, Richard K. P. (1982). History of Ethiopian Towns. Wiesbaden: Franz Steiner Verlag.
| השושלת הגונדרית |
| --- | --- | --- |
| תקופת התחייה | פאסילידס • יוהנס הראשון • ייאסו הראשון • יסחק ייאסו • ייאסו הראשון • תקלה היימנות הראשון • עמדה ציון • תקלה היימנות הראשון • טאוופלוס • נאבחנה יוהנס • טאוופלוס • יוסטוס (אינו מהשושלת) • דווית השלישי • בקפה • ייאסו השני • חאזקאיס • ייאסו השני • יואס הראשון |  |
| תקופת השופטים | יוהנס השני • תקלה היימנות השני • סוסניוס השני • סלומון השני • תקלה גיורגיס הראשון • ייאסו השלישי • תקלה גיורגיס הראשון • חאזקאיס • תקלה גיורגיס הראשון • באדה מריאם השני • תקלה גיורגיס הראשון • סלומון השלישי • יונס • תקלה גיורגיס הראשון • סלומון השלישי • דמטריוס תקלה גיורגיס הראשון • דמטריוס • אגוולה ציון • יואס השני • ג'יגר • באדה מריאם השלישי • ג'יגר • ייאסו הרביעי • גברה קראסטוס • סהלה דנגל • גברה קראסטוס • סהלה דנגל • יוהנס השלישי • סהלה דנגל • יוהנס השלישי • סהלה דנגל • יוהנס השלישי • סהלה דנגל |  |
האימפריה האתיופית
| 0 | 1 | 2 |
| --- | --- | --- |
| הקודם: יוהנס השני | קיסר אתיופיה  18 באוקטובר 1769–1770 | הבא: סוסניוס השני |
| 0 | 1 | 2 |
| --- | --- | --- |
| הקודם: סוסניוס השני | קיסר אתיופיה  1770 - 13 באפריל 1777 | הבא: סלומון השני |
רבי נתן

ערך זה עוסק בתנא בשם זה. אם התכוונתם לפירושים נוספים, ראו .
.
רבי נתן, או רבי נתן הבבלי, היה תנא בבלי בדור הרביעי. מרבותיו של רבי יהודה הנשיא. מיוחסת לו חיבור מסכת אבות דרבי נתן, שהיא כעין גרסה מורחבת ומפורטת של מסכת אבות.
חייו

רבי נתן עלה בצעירותו לארץ ישראל, כ-200 שנים לאחר עליית הלל הזקן, וכיהן אב בית דין בסנהדרין שבאושא, תחת נשיא הסנהדרין, רבן שמעון בן גמליאל.
רבי נתן מוזכר במשנה רק פעמיים, בסוף מסכת ברכות ובמסכת שקלים, אולם הוא מוזכר פעמים רבות בתוספתא.
רבי נתן היה ידוע כדיין מומחה ש"יורד לעומק הדין". אחת מהלכותיו המפורסמות נקראת "שעבודא דרבי נתן":
רבי נתן אומר: מנין לנושה בחבירו מנה וחבירו בחבירו, מניין שמוציאין מזה ונותנין לזה? תלמוד לומר: 'ונתן לאשר אשם לו'.
לפי המסופר בתלמוד (ראו להלן), הוא השתתף בניסיון להדחתו של רבן שמעון בן גמליאל, יחד עם רבי מאיר. לאחר שהניסיון סוכל, קנס רבן שמעון את רבי נתן שלא יזכירו את שמו בבית המדרש, ואת תורתו יאמרו בשם "יש אומרים".
היה מומחה בענייני ברית מילה, והורה מתי יש להזהר מלמול את התינוק, מחשש פיקוח נפש. הוא עצמו הורה מתי למול תינוקות, אף ששני בנים ממשפחתם נפטרו לאחר ברית מילה, והסביר מתי הזמן בו יש לערוך את ברית המילה. בעקבות כך, נקראו התינוקות "נתן הבבלי" על שמו.
במדרש (קהלת ז') מובא: "טוב – זה רבי נתן, וחוטא – זה תלמידו". לאור מדרש זה נראה שהיה לו תלמיד שנעשה מין.
הניסיון להדיח את רבן שמעון בן גמליאל

בתלמוד הבבלי מסופר על קנוניה שרקמו רבי מאיר ורבי נתן כנגד הנשיא רבן שמעון בן גמליאל. הרקע למעשה היה רצונו של רבן שמעון בן גמליאל לאכוף את ההלכה המבדלת את הכבוד שמקבל הנשיא לכבוד של שאר החכמים, שנתפסו בעיני רבי מאיר כפגיעה בכבודו. רבי מאיר ורבי נתן רצו להראות את עליונותם הלמדנית על פי רבן שמעון בן גמליאל בכך שישאלו אותו שאלה במסכת עוקצין הקשה, ומשלא ידע להשיב להם יווכח לעין-כל שהם עדיפים עליו בידיעותיהם התורניות, ובכך יירשו את מקומו. תוכניתם סוכלה לאחר שחכם נוסף, רבי יעקב בן קרשי, שמע אותה והחליט לשנות את מסכת עוקצין ליד חלונו של רבן שמעון בן גמליאל, ובכך לעורר אותו לחזור עליה מבלי לביישו. רבן שמעון בן גמליאל הבין שנרקמת מזימה מאחורי גבו, וכאשר רבי נתן ורבי מאיר שאלו את שאלתם הבין כי הם ניסו לקשור כנגדו. כעונש על כך, ציווה רבן שמעון להוציאם מבית המדרש, והם היו כותבים קושיות ותירוצים על פתקים ומשליכים לבית המדרש בעד החלון. רבי יוסי התקשה לראות את גדולי החכמים בחוץ ופנה לרבן שמעון בתמיהה: "תורה מבחוץ ואנחנו מבפנים?", ולאור זאת הסכים רבן שמעון להכניסם לבית המדרש, אך קבע שלא יאמרו הלכה בשמם, אלא רבי מאיר יכונה בשם "אחרים אומרים" ורבי נתן יכונה "יש אומרים".
המתיחות בין בית הנשיא לבין שני חכמים אלו נמשכה גם בדור שלאחר מכן. רבי יהודה הנשיא, בנו של רבן שמעון בן גמליאל, לימד את שמעון בנו ובלימודם נתקלו השניים בכינוי "אחרים אומרים". לשאלת הבן מיהם אותם "אחרים", ענה לו אביו: "בני אדם שביקשו לעקור כבודך וכבוד בית אביך". לאחר דין ודברים בין השניים, השתכנע רבי יהודה, ומאז הזכירו את רבי מאיר ורבי נתן בשמם, ואכן רבי מאיר מופיע פעמים רבות במשנה של רבי יהודה הנשיא.
החוקרים חלוקים האם הסיפור משקף סיפור שאירע באמת או שהוא בעל אופי אגדתי ולא היסטורי.
ראו גם

אבות דרבי נתן
אחרים ויש אומרים
לקריאה נוספת

בנימין לאו, "ר' נתן: חכם בבלי באושא", בספרו: חכמים, כרך שלישי: ימי גליל, ידיעות ספרים, 2008, עמ' 283-275.
מרקוס קורנליוס קאתאגוס (קונסול בשנת 204 לפנה"ס)

מרקוס קורנליוס קאתאגוס (בלטינית: Marcus Cornelius Cethegus; המאה ה-3 לפנה"ס) היה פוליטיקאי רומאי אשר שימש כקונסול וקנסור במהלך המלחמה הפונית השנייה.
ביוגרפיה

הוא שימש כאיידיל קוריולי בשנת 213 לפנה"ס יחד עם פובליוס קורנליוס סקיפיו הצעיר (לימים אפריקנוס), וכן כיהן כפונטיפקס מקסימוס במקום לוקיוס קורנליוס לנטולוס שמת באותה שנה.
נבחר כפראיטור של סרדיניה בשנת 211 לפנה"ס. בשנת 209 לפנה"ס נבחר כקנסור יחד עם פובליוס סמפרוניוס טודיטאנוס. במסגרת תפקידם הם נדרשו להרכיב את "רשימת הסנאט" (lectio senatus), אשר הורכבה מהמגיסטראטים שנבחרו על ידי הקנסורים בסדר יורד. הרכבת הרשימה התעכבה בשל המחלוקת בשאלה מי ימונה כפרינקפס סנאטוס - ראש הסנאט. קורנליוס רצה לבחור בטיטוס מאנליוס טורקוואטוס בעוד סמפרוניוס הציע את פאביוס מאקסימוס. בסופו של דבר קורנליוס ויתר ופאביוס קיבל את התפקיד.
בשנת 204 לפנה"ס נבחר כקונסול שוב יחד עם סמפרוניוס טודיטאנוס, וקיבל פיקוד על הלגיונות שהוצבו באטרוריה מול המצביא הקרתגי מאגו ברקה. הוא המשיך לפקד על הלגיונות הללו כפרוקונסול, ובשנה הבאה (203 לפנה"ס) ניהל נגד מאגו קרבות נסיגה שהסתיימו בגירושו של מאגו מאיטליה.
הערות שוליים

↑  טיטוס ליוויוס, ספר עשרים וחמישה, 2.
↑  טיטוס ליוויוס, ספר עשרים וחמישה, 41.
↑  טיטוס ליוויוס, ספר עשרים ושבעה, 11.
| --- | --- |
בקרת זהויות :  GND: 10238567X  VIAF: 57001409   WorldCat (עם VIAF): 57001409
סקאי

ערך זה עוסק באי בסקוטלנד. אם התכוונתם למשמעות אחרת, ראו .
| --- | --- |


 נתונים גאוגרפיים
 מיקום:  צפון סקוטלנד
 קואורדינטות:  57°20′00″N 6°16′00″W﻿ / ﻿57.333333333333°N 6.2666666666667°W﻿ / 57.333333333333; -6.2666666666667
 ארכיפלג:  האיים ההברידיים
 שטח:  1,656.25 קמ"ר
 אורך:  80 קילומטר
 רוחב:  40 קילומטר
 גובה מרבי:  993 (Sgurr Alasdair) מטר
 נתונים מדיניים
 מדינה:  סקוטלנד
 אוכלוסייה:  10,008 (15 באוגוסט 2013)
 אזור זמן:  UTC+0
 עיר ראשית:  פורטרי
  (למפת סקוטלנד מוגדלת) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני סקאי(למפת סקוטלנד רגילה) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני סקאי
 
 
סקאי (באנגלית: Skye) הוא האי הגדול והצפוני ביותר מבין האיים ההברידיים הפנימיים הצפוניים בסקוטלנד. בגאלית סקוטית האי נקרא An t-Eilean Sgithanach (האי המכונף). שמו האנגלי בא משמו בנורדית עתיקה - Skuyo, שהיה שיבוש של שמו הפיקטי Scitis, שם שמצוין במספר כתבים רומיים.
לפי מפקד שנערך באי בשנת 2001, מספר תושבי האי הוא 9,232. זהו גידול של 4% בעשר השנים שקדמו לכך, בניגוד לאיים סקוטיים רבים אחרים שאוכלוסייתם מידלדלת. לאוכלוסייה המקומית נוספים בחודשי הקיץ תיירים ומבקרים רבים. התעשיות הראשיות באי הן תיירות, חקלאות, זיקוק ויסקי, חליטה ובישול בירה. עיר הבירה של האי היא פורטרי, הידועה במיוחד בשל הנמל הציורי שלה.
סקאי ידוע בעיקר[דרוש מקור] בשל הנוף שבו, התרבות התוססת והמסורת שלו, וכן בשל מבחר חיות הבר שבו, כמו העיט הזהוב, העיטם לבן-הראש, האייל האדמוני והלוטרה.
גאוגרפיה

סקאי הוא האי הסקוטי השני בגודלו, לאחר לואיס והאריס (המהווים בעצם אי אחד). פני הקרקע ההרריים של האי הם מהמאתגרים והדרמטיים ביותר בסקוטלנד. באי ישנה מורשת עשירה של מונומנטים עתיקים, טירות ומצבות זיכרון.
קו החוף של סקאי מורכב מסדרה של חצאי-איים, כמו סליט בדרום וטרוטרניש בצפון. האיים הסובבים כוללים את סוי וראזיי.
היסטוריה

בסקאי ישנם אתרי התיישבות של ציידים-לקטים מהתקופה המזוליתית.
האי סבל מרעב והגירות מסיביות בסוף המאה ה-18 ואוכלוסייתו הידלדלה דרסטית.
ממשל ופוליטיקה

סקאי הוא חלק מאזור ממועצת הרמה, המבוססת באינוורנס. מ-1975 ועד 1996 סקאי ומחוז לוכאלש, שנמצא על האי הסקוטי הראשי, היוו מחוז בממשלה מקומית של סקוטלנד, אולם ב-1996 הם הוכנסו ל"רשות הרמה המאוחדת". בשל גודלה של המועצה סקאי ולוכלאש מרכיבים את אחד מהוועדות האזוריות שלה, המורכבת משישה אזורים. כל אזור בוחר חבר מועצה כנציג והוועדות המקומיות מפקחות על שירותי הרשות באותו אזור.
סקאי מהווה חלק ממחוז הבחירות של "רוס, סקאי ומערב אינוורנס" הבוחר חבר אחד לייצג אותו בפרלמנט הסקוטי. בנוסף האי שייך למחוז הבחירות הגדול יותר של "רוב, בקאי ולוכאבאר" הבוחר חבר אחד לייצג אותו בבית הנבחרים הבריטי.
תרבות

מכל האיים ההברידיים הפנימיים לאי סקאי יש הכי הרבה במשותף עם האיים ההברידיים החיצוניים, משום שיותר מחצי מאוכלוסיית האי דוברת גאלית ורבים מהתושבים שייכים לכנסייה החופשית של סקוטלנד.
ענף הספורט שינטי (מעין אב קדמון של הוקי קרח) הוא פופולרי מאוד באי למרות שגם כדורגל משוחק בו די הרבה.
מזקקת טאליסקר המייצרת ויסקי סינגל מאלט ויסקי נמצאת ליד "לוך הארפוט" בחוף המערבי של האי.
טירות > טירת ארמדייל (Armadale)

בית כפר הרוס בכפר ארמדייל שבחצי האי סליט. זהו ביתו לשעבר של שבט מקדונלד. בית אחוזה נבנה שם לראשונה בסביבות 1790. ב-1815 נבנתה לידו "טירה מדומה" בסגנון הסקוטי הברוניאלי שנועדה יותר ליופי מאשר להגנה. מאז 1925 הטירה, שננטשה על ידי השבט, הידרדרה להריסות. הגנים שמסביב לטירה נשמרו והם ביתו של מרכז השבט.
טירות > טירת דונסקה (Dunscaith)

נמצאת על סלע שנמצא 6 מטר מול החוף וגובהו כ-12 מטר מעל פני הים. מעל הרווח שבין הטירה ליבשה היה פעם גשר אבן עם חומה שהוביל לגשר מתרומם. חלק מהחומה החיצונית, שעובייה היה כ-1.5 מטר, נשארה על קצה הצוק אולם רוב המבנים הפנימיים לא שרדו. בחצר הפנימית נותרו שרידים של באר ושל מדרגות שהובילו אל מגדל.
במקור הטירה הייתה בבעלות שבט מקדונלד, אולם במאה ה-14 היא נכבשה על ידי שבט מקלוד. במאה ה-15 היא נכבשה שוב על ידי שבט מקדונלד ואז על ידי ג'יימס הראשון, מלך סקוטלנד. שבט מקדונלד המשיך לשלוט בטירה באישור המלך, אולם נטשו אותה במאה ה-17.
טירות > טירת דונטולם (Duntulm)

גם היא הייתה שייכת לשבט מקדונלד, נמצאת בחופו הצפוני של האי. המבנה המרכזי של הטירה שגודלו כ-25 מטר על 4.5 מטר נבנה במאות ה-14 וה-15. למבנה זה התווסף מגדל במאה ה-17 ומאוחר יותר בית נוסף. הטירה ננטשה בשנות השלושים של המאה ה-18. לפי אגדה מקומית הנטישה ארעה לאחר שבנו של הצ'יף שהתגורר שם נפל מהחלון והתנפץ על הסלעים שמתחתיו. האומנת שהייתה אחראית עליו נענשה בכך שנדחפה בסירה קטנה אל האוקיינוס האטלנטי.
טירות > טירת נוק (Knock)

נקראת גם "טירת קאמוס" והייתה מעוזם של שבט מקדונלד בעבר. הריסות הטירה נמצאות בחוף המערבי של חצי האי סליט, כ-8 ק"מ מצפון לטירת ארמדייל. הטירה נבנתה על ידי שבט מקלוד אך נכבשה על ידי שבט מקדונלד במאה ה-15. הטירה החליפה ידיים בין שני השבטים הללו מספר פעמים לאחר מכן. בשנת 1596 שבט מקדונלד עיצב אותה מחדש וב-1689 היא ננטשה. רוב אבני הטירה נלקחו למען בניינים אחרים באזור. לפי המסורת הטירה רדופה על ידי "גברת ירוקה" שנראית שמחה כשעומדות להגיע חדשות טובות ובוכה כשהחדשות יהיו רעות. בנוסף מסופר כי בטירה שוכנת רוח הדואגת לחיות המשק.
טירות > טירת מאול (Maol)

טירה הרוסה שהייתה שייכת לשבט מקינון. הטירה נמצאת ליד הנמל של הכפר קיילאקין בחוף המזרחי של האי. הטירה מתוארכת למאה ה-10 אז היא שימשה כעמדת תצפית וכמבצר מעל המיצר הצר והחשוב שבין האי לסקאי לסקוטלנד. הצ'יף של שבט מקינון נהג למתוח שרשרת עבה לאורך המיצר ולגבות מס מכל הספינות שעברו בו. המלך האקון הרביעי מנורווגיה אסף את כל ספינותיו מתחת לטירה ב-1263 לפני קרב לארגס, בו איבדה נורווגיה את השליטה באיים ההברידיים.
טירות > טירת דנוייגאן (Dunvegan)

טירה פעילה המשמשת למגורי הצ'יף של שבט מקלוד מאז המאה ה-13, והיא הטירה המיושבת ברציפות העתיקה ביותר בסקוטלנד. בניגוד לטירות סקוטיות רבות השייכות ל"נאמנות הלאומית של סקוטלנד", דנוויגאן נמצאת בבעלות הפרטית של משפחת מקלוד.
הערות שוליים

↑  Dunvegan Castle and Gardens. Clan Macleod on the Isle of Skye, Scotland., www.isleofskye.com
| האיים ההברידיים |
| --- | --- | --- |
| ההברידיים הפנימיים | אג • אורונסיי • אסקריב • איילה • איזיי • ג'ורה • גיה • טירי • טרשניש • איונה • ליזמור • מאל • מאק • סאמר • סוי • סטאפה • סלייט • סקאי • קאנה • קארה • קול • קולונסיי • האיים הקטנים • קראולין • קררה • ראזיי • רום | מפת האיים ההברידיים |
| ההברידיים החיצוניים | אריסקיי • בארה • בנבקולה • ברנראי • ברנרה • ויסט הדרומי • ויסט הצפוני • לואיס והאריס • סנט קילדה • סקאלפיי • פלאנן • רוקול | מפת האיים ההברידיים |
| --- | --- |
בקרת זהויות :  NLI: 987007543917005171  GND: 4118694-1  LCCN: sh88003591  MusicBrainz: d572815d-3a09-4091-9b32-7784020f1438  NKC: ge767230  SUDOC: 066978459  VIAF: 315149604   WorldCat (עם VIAF): 315149604 
הריסות טירת ארמדייל
מבט צדדי על טירת דונסקה
מבט מטירת דונטולם לכיוון האי האריס
טירת נוק
הריסות טירת מאול
טירת דנוייגאן
טסלה רודסטר (דור 2)

| --- | --- |

 מאפיינים כלליים
 יצרן:  טסלה
 שנות ייצור:  מתוכנן ל-2025
 יחידות שיוצרו:  הייצור מוגבל ל-1,000 יחידות
 מודל קודם:  טסלה רודסטר (2008)
 סיווג:  מכוניות על
 מרכב:  קופה בעלת שתי דלתות
 משקל:  1814 ק"ג
 מפרט טכני
 מנוע:  שלושה מנועים חשמליים
 מהירות מרבית:  402.3 +
 תאוצה:  1.9 שניות מ-0 ל-100
 סוללה:  200 ואט-שעה 
 מעצב:  פרנץ פון הולזאהאוזן (אנ')
 רמה אוטונומית:  רמה 3
 
טסלה רודסטר (באנגלית: Tesla Roadster) היא מכונית על חשמלית במרכב קופה, שתיוצר על ידי טסלה בייצור מוגבל (1,000 יחידות) משנת 2023. היא הוצגה לראשונה כאב טיפוס בנובמבר 2017.
טסלה מתכננת שהיא תהיה המכונית המהירה ביותר בעולם, מהירותה המרבית עומדת על מעל 402.3 קמ"ש והיא מאיצה מ-0 ל-100 קמ"ש בתוך 1.9 שניות.
היא הייתה אמורה להיות מיוצרת בשנת 2020 אך הייצור נדחה לשנת 2025. אף על פי ששמה הוא "טסלה רודסטר" מרכבה אינו רודסטר אלא קופה.
מבט צדדי
היסטוריה

הטסלה רודסטר היא הדור השני של הטסלה רודסטר שהוצגה בשנת 2008 והייתה מבוססת על לוטוס אליז, אלא מכונית חדשה עם קשרים רחוקים לטסלה רודסטר של 2008.
בעת השקת הטסלה רודסטר אמר אילון מאסק כי השאיפה שלו היא שהדור השני של הדגם יהיה המסמר האחרון בארון הקבורה של מנוע הבעירה הפנימית", הכוונה להוכיח ליצרני הרכב שמכונית חשמלית יכולה להיות יותר מהירה ממכונית המונעת באמצעות מנוע בעירה פנימית.
ביוני 2018 הכריז אילון מאסק על אפשרות לחבילת SpaceX שתוסיף 10 מנועי גז לתמרון יותר טוב.
בינואר 2021 אמר אילון מאסק כי הייצור של הטסלה רודסטר ידחה ל-2022.
בספטמבר 2021 דחתה טסלה את הייצור של הרודסטר לשנת 2023.
באוקטובר 2024, הצהיר מאסק בראיון כי המכונית תצא לייצור בשנת 2025.
מחירה בארצות הברית יעמוד על 200,000 דולר עם מקדמה של 50,000 דולר.
עיצוב

מי שעיצב את הטסלה רודסטר הוא פרנץ פון הולזאהאוזן (אנ'), הטסלה רודסטר היא מכונית קופה עם אפשרות לגג נפתח קטן מזכוכית. היא כוללת כנף קטנה חשמלית הנפתחת במהירות מסוימת. האב טיפוס מציגה הגה בעיצוב של הגה מטוס, וארבעה מושבים - שניים מרווחים מקדימה ושני מושבים קטנים מאחור.
מפרט טכני

טסלה לא מציינת פרטים רבים על מערכת ההנעה, אך עם זאת פרסמה שהטסלה רודסטר מונעת באמצעות שלושה מנועים חשמליים המספקים מומנט מרבי של 1019.4 קג"מ, וסוללת ליתיום יון בקיבולת 200 קוט"ש שתספק טווח נסיעה חשמלי של 1,000 ק"מ.
טסלה הודיעה כי אולי תייצר את המנוע כשהוא עטוף בפחמן, דבר שיהפוך את המנוע למהיר יותר.
מפרט טכני > ביצועים

היא מאיצה מ-0 ל-100 קמ"ש בתוך 1.9 שניות וממשיכה ל-160 קמ"ש בתוך 4.2 שניות, וגומעת רבע מייל ב-8.8 שניות. מהירותה המרבית עומדת על מעל ל-402.3 קמ"ש.עם זאת אילון מאסק אמר שאלו הביצועים לאב טיפוס וכי מכונית הייצור תגיע מעבר לזאת. הודות לשיתוף פעולה עם ספייס-אקס מתוכננת להגיע גרסה עם רקטות שתאיץ את המכונית מ-0 ל-100 בתוך פחות מ-1.2 שניות.
ראו גם

אסטרמה פולמינאה - מכונית על חשמלית המאיצה מ-0 ל-100 קמ"ש בתוך 1.9 שניות.
פינינפארינה בטיסטה - מכונית על חשמלית המאיצה מ-0 ל-100 קמ"ש בתוך 1.9 שניות.
רימאק נברה - מכונית על חשמלית, נחשבת למכונית המהירה ביותר בעולם, מאיצה מ-0 ל-100 קמ"ש בתוך 1.85 שניות וגומעת רבע מייל בתוך 8.6 שניות.
הערות שוליים

↑  הכי מהירה שיש: טסלה חושפת את הרודסטר 2020 החדשה, באתר קארטיוב, ‏17 בנובמבר 2017
↑  אלדד מנורי, טסלה רודסטר החדשה תאיץ תוך 1.9 שניות מעמידה למאה קמ"ש, באתר פורטל הרכב גיר, ‏19 בנובמבר 2017
↑  יואל פלרמן, טסלה מדהימה (1): 1.9 שניות ל-97 קמ"ש, באתר אוטו, ‏19 בנובמבר 2019
1 2  ג'ון פורטר, ייצור טסלה רודסטר נדחה ל-2022, באתר theverge, ‏29 בינואר 2021
↑  טום מקפרלנד, טסלה רודסטר החדשה היא ממש לא רודסטר, באתר jalopnik, ‏17 בנובמבר 2017
↑  Tesla Roadster: nine things we know about the 'smackdown to gasoline cars', באתר theguardian, ‏17 בנובמבר 2017
↑  SpaceX option package for 2020 Tesla Roadster could add more performance, באתר אוטו בלוג, ‏09 ביוני 2018
↑  New Tesla Roadster Coming In 2023*, InsideEVs (באנגלית)
↑  "Elon Musk: Tesla Roadster delayed, regular $25k car "pointless"". Top Gear (באנגלית). 2024-10-28. נבדק ב-2025-02-19.
↑  Carbon-Wrapped Motor May Make Tesla Roadster Even Quicker, באתר insideevs, ‏14 ביוני 2021
↑  Here's What A Battery Researcher Told Us About The Tesla Roadster's Crazy Performance Claims, באתר jalopnik, ‏18 בנובמבר 2017
↑  ELON MUSK UNVEILS TESLA SEMI, ROADSTER IN ‘SMACKDOWN TO GASOLINE CARS’, באתר nerdist, ‏17 בנובמבר 2017
| חברת טסלה |
| --- | --- | --- |
| דגמים | מודל 3 • מודל Y • מודל X • מודל S • רודסטר • סייברטראק • סמי • סייברקוואד • סייברקאב |  |
| מפעלים | פרימונט • גיגה נבדה • גיגה שאנגחאי • גיגה ברלין • גיגה ניו יורק • גיגה טקסס |  |
| אנרגיה | טסלה אנרג'י (SolarCity) • טסלה מגה-פק • פאוורוול |  |
| טכנולוגיה | Giga Press |  |
| אנשי מפתח | אילון מאסק |  |
בתערוכת החשמל של טסלה
מבט לתא הנוסעים